*A határozati javaslatok elfogadásához*

***egyszerű*** *többség szükséges!*

*3. számú előterjesztés*

Sióagárd Község Önkormányzata Képviselő-testületének 2022. március 29-én,

16.00 órakor megtartandó soron következő ülésére

**A Sióagárdi Kisfecskék Óvoda és Mini Bölcsőde intézményével kapcsolatos fenntartói döntések meghozatala**

* **beiratkozás időpontjának meghatározása,**
* **óvodai házirend felülvizsgálata,**
* **köznevelési intézmények körzethatárainak megállapítása.**

|  |
| --- |
| **Előterjesztő: Gerő Attila** polgármester**Készítette:** Balogh Györgyi jegyző, Marosi Istvánné adóigazgatási üi.**Törvényességi ellenőrzést végezte:** Balogh Györgyi jegyző |

**Tisztelt Képviselő-testület!**

A nemzeti köznevelésről szóló 2011. évi CXC. törvény értelmében

 (2) A fenntartó

*a).....*

*b)* dönt az óvodába történő jelentkezés módjáról, az óvodai általános felvételi időpontról, az óvoda heti és éves nyitvatartási idejének meghatározásáról,

*c)* meghatározza a köznevelési intézmény költségvetését, ....

*d)* meghatározza az adott nevelési évben indítható óvodai csoportok számát, az adott tanítási évben az iskolában indítható osztályok, a kollégiumban szervezhető csoportok számát,

*e)* ellenőrizheti a köznevelési intézmény gazdálkodását, működésének törvényességét, hatékonyságát, a szakmai munka eredményességét, nevelési-oktatási intézményben továbbá a gyermek- és ifjúságvédelmi tevékenységet, a tanuló- és gyermekbaleset megelőzése érdekében tett intézkedéseket; ha a fenntartó nem települési önkormányzat, a tanuló- és gyermekbalesetet jelenti a nevelési-oktatási intézmény székhelye szerint illetékes köznevelési feladatokat ellátó hatóságnak,

*f)* a köznevelési intézmény vezetőjének megbízása, kinevezése, a megbízás visszavonása, a jogviszony megszüntetésének jogával kapcsolatos, e törvényben foglalt korlátozó rendelkezések keretei között gyakorolja a munkáltatói jogokat a köznevelési intézmény vezetője felett,

*g)* jóváhagyja a köznevelési intézmény tantárgyfelosztását, továbbképzési programját,

*h)* értékeli a nevelési-oktatási intézmény pedagógiai programjában meghatározott feladatok végrehajtását, a pedagógiai-szakmai munka eredményességét,

*i)* ellenőrzi a pedagógiai programot, a házirendet, valamint a SZMSZ-t.

A nemzeti köznevelésről szóló törvény végrehajtásáról szóló 229/2012. (VIII. 28.) Korm. rendelet előírja, hogy

**"22. §** (1) Az illetékes megyeszékhely szerinti járási hivatal a köznevelési intézmény körzethatárai, a **települési önkormányzat** vagy az önkormányzati társulás székhelye szerinti **település jegyzője az óvodai felvételi körzethatárok megállapításáról vagy megváltoztatásáról szóló döntést követő tizenöt napon belül a körzethatárokat tartalmazó döntést megküldi a KIR-be, és megadja a következő adatokat:**

***......b)* a körzethatárokat megállapító döntést tartalmazó határozatot vagy jegyzőkönyvi kivonatot, annak számát, az elfogadás idejét,"**

**Határozati javaslat:**

***Sióagárd Község Önkormányzat képviselő-testületének .../2022. (III.29.) kt határozata***

***a Sióagárdi Kisfecskék Óvoda és Mini Bölcsődébe való beiratkozás időpontjáról***

Sióagárd Község Önkormányzatának képviselő-testület akként határozott, hogy a Sióagárdi Kisfecskék Óvoda és Mini Bölcsődébe való beiratkozás időpontja:

 a**.) 2022. április 26.                              8.00-17.00 óráig**

 **2022. április 27.                8.00-17.00 óráig**

b.) A képviselő-testület felkéri az Intézmény vezetőjét, hogy a beíratás időpontjáról a szülőket értesítse, azt nyilvánosan tegye közzé, majd a beiratkozott gyermeklétszámról a képviselő-testületet írásban tájékoztassa

**Határidő:** azonnal

**Felelős:** Gerő Attila polgármester

 Bézsenyi Dóra Mónika mb. intézményvezető

**Határozati javaslat:**

***Sióagárd Község Önkormányzat képviselő-testületének .../2022. (III.29.) kt határozata***

***a Sióagárdi Kisfecskék Óvoda és Mini Bölcsőde házirendjének felülvizsgálatáról***

Sióagárd Község Önkormányzatának képviselő-testülete a Sióagárdi Kisfecskék Óvoda és Mini Bölcsőde házirendjét felülvizsgálta, melyet a melléklet szerinti tartalommal elfogadott.

A képviselő-testület felkéri a polgármestert arra, hogy a Sióagárdi Kisfecskék Óvoda és Mini Bölcsőde vezetőjét a határozatról értesítse.

**Határidő:** azonnal

**Felelős:** Gerő Attila polgármester

***Sióagárd Község Önkormányzat képviselő-testületének .../2022. (III.29.) kt határozata***

***a Sióagárdi Kisfecskék Óvoda és Mini Bölcsőde körzethatárainak meghatározásáról***

Sióagárd Község Önkormányzatának képviselő-testülete a nemzeti köznevelésről szóló 2011. évi CXC. törvény végrehajtásáról rendelkező 229/2012. (VIII. 28.) Korm. rendelet 22. § (1) bekezdésében foglaltaknak megfelelően az óvodai felvételi körzethatárok megállapításáról úgy rendelkezik, hogy

1.) a 2022/2023-as nevelési évben a Sióagárdi Kisfecskék Óvoda és Mini Bölcsőde felvételi körzete megegyezik a település közigazgatási határaival, illetve, amennyiben a létszámkeret engedi, Tolna Megye határaival.

2.) A képviselő-testület megbízza a polgármestert, hogy a határozatot a Sióagárdi Kisfecskék Óvoda és Mini Bölcsőde intézményvezetője részére küldje meg.

3.) A képviselő-testület megbízza a jegyzőt, hogy a nemzeti köznevelésről szóló törvény végrehajtásáról rendelkező 229/2012. (VIII. 28.) Korm. rendelet 22.§ (1)-ben foglaltak szerint az Oktatási Hivatalt a KIR szakrendszeren keresztül értesítse.

**Határidő:** azonnal

**Felelős:** 1-2.) pont tekintetében Gerő Attila polgármester

 3.) pont tekintetében: Balogh Györgyi jegyző

Sióagárd, 2022. március 24.

 Gerő Attila sk.

 polgármester